ועדת העבודה, הרווחה והבריאות, כנסת 17, פרוטוקול מספר 529, 2008-09-16 13:00

יצחק גלנטי: צהריים טובים לכל המשתתפים.

יצחק גלנטי: אני פותח בזה את הנושא שלפנינו תיקון תקנות הבטיחות בעבודה (גיליון בטיחות, סיווג אריזה, תיווי וסימון של אריזות) תשס"ח - 2008.

יצחק גלנטי: אני מבקש את נציגות התמ"ת להציג את הנושא.

חנה מזור: עורכת דין חנה מזור.

חנה מזור: תקנות גיליון בטיחות מחייבות כל מי שמייצר, מייבא, משווק, חומרים מסוכנים לספק ללקוח שני דברים עיקריים.

חנה מזור: גיליון בטיחות עם פירוט תכונות החומר, הוראות איך לטפל בחומר, ודבר נוסף לארוז ולסמן לפי דרישות התקן.

חנה מזור: התקנות מפנות לתקן ששונה בינתיים ולכן אנחנו מבקשים להפנות לתקן החדש כיום.

חנה מזור: השינויים הם בהתאם למה שמפורט בתיקון שכתבנו אבל סך הכול מדובר בשינוי טכני שזה בגין החלפת התקן.

יצחק גלנטי: תודה רבה.

יצחק גלנטי: האם המסמך הזה מצוי בידי כולם?

יצחק גלנטי: אני מקווה שכן.

יצחק גלנטי: יש למישהו הערות לגבי זה, השגות, הסתייגויות?

יצחק גלנטי: מקובל עליכם?

יצחק גלנטי: תודה רבה.

יצחק גלנטי: אני מבקש מהיועץ המשפטי להקריא את זה.

ליטל שוורץ: תקנת הבטיחות בעבודה, גיליון בטיחות, סיווג אריזה, תיווי וסימון של אריזות, תיקון התוסף 2008.

ליטל שוורץ: בתוקף סמכות שר התעשייה, המסחר והתעסוקה, לפי סעיפים 173 ו-216 לפקודת הבטיחות בעבודה נוסח חדש התש"א 1970 בסמכות השר להגנת הסביבה לפי סעיפים 10 3 , 12 ו-13, לחוק החומרים המסוכנים התשנ"א 1993, לאחר התייעצות עם שר הבריאות ועם שר החקלאות ופיתוח הכפר ובאישור ועדת העבודה, הרווחה והבריאות של הכנסת לפי סעיף 21א לחוק יסוד הכנסת וסעיף 2ב לחוק העונשין התשל"ז 1977 אנו מתקינים תקנות אלה.

ליטל שוורץ: תיקון תקנה (1).

ליטל שוורץ: אחד, בתקנה 1 התקנות לבטיחות בעבודה גיליון בטיחות, סיווג אריזה, תיווי וסימון של אריזות התשנ"ח 1998 בהגדרת התקן, 1, ברישא אחרי תקן ישראלי 2302 יבוא חלק אחד.

ליטל שוורץ: (2) בפסקה אחת, במקום הגדרת הספר הכתום לסעיף 1.4 יבוא סעיף 1.3.1 וסעיף 1.4.

ליטל שוורץ: (3) בפסקה 2 במקום פרק ה יבוא פרק ד.

ליטל שוורץ: תיקון תקנה 6. (4) בסיפא לתקנת משנה ב במקום תשמ"ד 1984 יבוא תשנ"ט 1999 (5) תחילתן של תקנות אלה מיום פרסומן.

רן כהן: אפשר לדעת אדוני היושב ראש מה זה חלק 1 בתוכן לא רק בעניין הפורמליסטי ומה זה פרק ד'?

חנה מזור: חלק 1 מדבר על הבטיחות בתוך המפעל והוא מה שרלוונטי לגבינו.

חנה מזור: חלק 2 מדבר על הובלות של חומרים מסוכנים.

רן כהן: אז מה השינוי של חלק 1 לעומת תי 2302?

נועם רענן: זה רק פיצול של התקן שהיה קודם והתייחס לתיווי וסימון בתוך המפעל ושינוע.

נועם רענן: השינוע הופרד וזה חלק 2, וכל השאר נשאר חלק 1.

נועם רענן: פרק ד' זה פשוט פרק הבדיקות שעבר במקום פרק ה' שיצא לחלק 2.

רן כהן: עכשיו מי הוא הגורם שניסח והכין את חלק 1?

נועם רענן: את התקן חלק 1 זה מכון התקנים.

רן כהן: זה תקן שהם עיצבו אותו?

חנה מזור: בוודאי.

חנה מזור: חלקו רשמי.

יצחק גלנטי: מה זה חלקו רשמי?

יצחק גלנטי: למה זה רק חלק רשמי?

חנה מזור: זה מה שהוחלט.

חנה מזור: הוחלט שחלק מהתקן יהיה רשמי וחלק לא.

אייל לב ארי: החלק הזה הוא חלק רשמי שאכן פורסם ברשומות.

אייל לב ארי: לגבי חלק 1 ועליו אנחנו מדברים הוא פורסם ברשומות ולכן הוא רשמי.

אייל לב ארי: עוד תיקונים טכניים זה פשוט יהיה עניין של משרד התמ"ת לגבי הספרור הפנימי פה של התיקונים.

רן כהן: האם אנחנו יודעים אם זה עבר את משרד המשפטים?

חנה מזור: בוודאי.

לובה פושנו: אנחנו פונים לממונה על חקיקת משנה כדבר שבשגרה בכל התקנות.

יצחק גלנטי: האם יש למישהו הסתייגות, התייחסות, שינוי?

יעקב הוד: אנחנו מייצגים את משרד החקלאות.

יעקב הוד: אני יעקב הוד, הממונה על הבטיחות מטעם המשרד שמי משה והתיקון רק טכני מבחינתנו.

יעקב הוד: התיקון מקובל עלינו.

יצחק גלנטי: תודה רבה.

יצחק גלנטי: רבותיי אני עובר להצבעה.

יצחק גלנטי: מי בעד?

יצחק גלנטי: בעד – פה אחד נגד- אין נמנעים- אין התיקון התקבל, תודה רבה.

יצחק גלנטי: הישיבה נעולה.